《仙人谣次达道鉴录韵为一笑之戏》
明代·林弼

仙风吹云散琼香，玉轮轧露融素光。霓裳飞动金玲珰，一声惊起鸾凤翔。

芙蓉池上西风早，青鸟无音天窅窅。翠光浓入秋水寒，黛痕浅与春山老。

千年蟠桃几开落，三偷奈此小儿恶。綵丝未断尘俗缘，黄金空铸相思错。

君不见有虞帝子来潇湘，洞庭水绿梧山苍。泪痕有尽愁思长，向来斑竹多秋霜。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。